ՄՐՑՈՒԹԱՅԻՆ ՀԱՆՁՆԱԺՈՂՈՎԻ ՆԱԽԱԳԱՀ՝

ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ

ՆԱԽԱԳԱՀԻ ՏԵՂԱԿԱԼ

---------------------- Դ.ԳԱՍՊԱՐՅԱՆ

**ՀՐԱՊԱՐԱԿԱՅԻՆ ԾԱՆՈՒՑՈՒՄ 1**

**մրցույթի անցկացման մասին**

**(ծածկագիր` 1587-Ա)**

**Ե Ր Ե Վ Ա Ն - 2021**

 Առաջնորդվելով Հայաստանի Հանրապետության կառավարության 2021 թվականի ապրիլի 15-ի N587-Ն որոշմամբ հաստատված կարգի N1 և N3 հավելվածների պահանջներով և 2021 թվականի սեպտեմբերի 30-ի «Գույք հետ վերցնելու և օտարելու մասին» N1587-Ա որոշմամբ, ինչպես նաև Պետական գույքի կառավարման կոմիտեի նախագահի 2021 թվականի հոկտեմբերի 20-ի N 342-Ա հրամանով` Պետական գույքի կառավարման կոմիտեն հրավիրում է բոլոր սուբյեկտներին` մասնակցելու պետական սեփականություն հանդիսացող անշարժ գույքի և դրա օգտագործման ու սպասարկման համար հատկացված հողամասի (այսուհետ` գույք) օտարման մրցույթին (ծածկագիր` 1587-Ա):

***1. Ընդհանուր տեղեկություններ օտարվող գույքի մասին***

**Հավելված 1**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **NN****ը/կ** | Գույքի անվանումը | Գույքի հասցեն | Շենք, շինությունների մակերեսը (քառ. մետր) | Անշարժ գույքի գնահատված շուկայական արժեքը (ՀՀ դրամ) | Հողամասի մակերեսը (հեկտար) | Հատկացված հողամասի տվյալ պահին գործող կադաստրային արժեքը՝ (ՀՀ դրամ) | Մրցույթով օտարման ենթակա գույքի վաճառքի գինը՝ անշարժ գույքի գնահատված շուկայական արժեքը՝ նվազեցված հատկացված հողամասի տվյալ պահին գործող կադաստրային արժեքի չափով (ՀՀ դրամ) | Գույքի արժեքի որոշման հետ կապված գումարը(ՀՀ դրամ) | Գույքի գնահատման ամսաթիվը | **Մրցույթի նախավճարի չափը *(*ՀՀ դրամ)** |
| ***1*** | *2* | *3* | *4* | *5* | *6* | *7* | *8* | *9* | *10* | ***11*** |
| 1. | Քոլեջի մասնաշենք(4-րդ աստիճանի վթարային ճաշարան)  | Երևան քաղաքի Էրեբունի համայնքի Տիտոգրադյան 133/2 | 1192.9 | 84 019 000 | 0.211543 | 34 220 464 | 49 798 536  | 245 148 | 11.08.2021 | **2 489 930** |

***2. Տեղեկություններ օտարվող գույքի մասին***

|  |
| --- |
|  **2.1. Օտարման ներկայացված գույքը հանդիսանում է Քոլեջի մասնաշենք (ճաշարան), ունի 4-րդ աստիճանի վթարայնություն և որպես մրցույթի պայման սահմանվել է, որ այն պետք է ամբողջովին ապամոնտաժվի։** |

***3. Մրցույթին մասնակցելու պայմաններ***

3.1. Մրցույթին մասնակցելու իրավունք ունեն օտարման այն սուբյեկտները (կամ նրանց լիազոր ներկայացուցիչները), որոնք սահմանված կարգով վճարել են մրցույթի նախավճարը (տես՝ Հավելված 1-ը և 6.2 կետը) և 6.3 կետում նշված ժամկետում ներկայացրել են մրցույթի մասնակցության հայտ (օրինակելի ձևը կցվում է), որը ներառում է հետևյալ փաստաթղթերը՝

- գրավոր առաջարկ մրցույթի պայմանների վերաբերյալ (օրինակելի ձևը կցվում է),

- նախավճարի մուծումը հաստատող փաստաթղթերի բնօրինակը/ները/ կամ պատճենը/ները/,

- իրավաբանական անձանց համար՝ գրանցման և հիմնադիր փաստաթղթերի (պետական ռեգիստրի վկայական, կանոնադրություն) պատճենները, քաղաքացիների համար՝ անձնագրի և սոցիալական քարտի պատճենը կամ նույնականացման քարտի պատճենը,

- հայտատուի կողմից տրված լիազորագիր (եթե մրցույթին ներկայանում է լիազորված անձը),

- գործարար ծրագիր (օրինակելի ձևը կցվում է),

- իրավաբանական անձանց համար նաև գրավոր հավաստում այն մասին, որ Հայաստանի Հանրապետության օրենքներով կամ դիմողի (հայտատուի) կանոնադրությամբ տվյալ գույքը տվյալ ձևով և պայմաններով գնելու համար պետական համապատասխան մարմինների կամ ներքին մարմինների (խորհուրդ, ընդհանուր ժողով) համաձայնություն չի պահանջվում, կամ, որ պահանջվող համաձայնություններն ստացված են (կցելով այդ համաձայնագրերը):

***4. Մրցույթի մասնակցության հայտերի ներկայացման կարգը***

4.1. Մրցույթի մասնակցության հայտերը ներկայացվում են Պետական գույքի կառավարման կոմիտե՝ մինչև 6.3 կետում նշված ժամկետի լրանալը:

Մրցույթի մասնակցության հայտերը՝ 3.1. կետում նշված մրցույթի մասնակցության համար անհրաժեշտ փաստաթղթերով, ներկայացվում են սոսնձված և ստորագրված ծրարով՝ անձամբ, փոստով՝ պատվիրված նամակով կամ էլեկտրոնային հասցեով: Ծրարը հասցեագրվում է մրցութային հանձնաժողովին՝ նշելով մրցույթի ծածկագիրը (ծածկագիր` N1587-Ա) և մրցույթի մասնակցի տվյալները (անվանում /անուն, ազգանուն/, հասցե, հեռախոսահամար): Փոստով ուղարկված հայտերի (ծրարների) ներկայացման ժամկետ է համարվում ծրարի՝ Պետական գույքի կառավարման կոմիտե մուտքագրման օրը և ժամը (մինչև ժամկետի վերջին օրվա ժամը 18։00-ն կապի կազմակերպությանը հանձնված փաստաթղթերը համարվում են ժամկետում հանձնված):

4.2. Սահմանված ժամկետի ավարտից հետո ներկայացված հայտերը չեն ընդունվում և առանց ծրարը բացելու վերադարձվում են հայտ ներկայացնողին:

4.3. Մրցույթի հայտատուները՝ մինչև մրցույթի մասնակցության հայտերի ընդունման վերջնական ժամկետի ավարտը (6.3 կետում նշված ժամկետի լրանալը) կարող են փոփոխել կամ հետ վերցնել հայտը: Մրցույթի հայտի փոփոխությունը կատարվում է հայտերի ներկայացման կարգով՝ ծրարի վրա ավելացնելով «փոփոխում» բառը:

Մրցույթի մասնակցության հայտերի ընդունման վերջնական ժամկետի ավարտից հետո (6.3 կետում նշված ժամկետի լրանալուց հետո) ներկայացված հայտի փոփոխության կամ հետ վերադարձման դիմումները ենթակա չեն քննարկման:

4.4. Մրցույթի մասնակիցների՝ մրցութային պայմաններին համապատասխան ներկայացրած առաջարկությունները պետք է արտահայտված լինեն թվային ցուցանիշներով։ **Օտարվող գույքի համար առաջարկվող գինը չպետք է փոքր լինի ՀՀ կառավարության կողմից սահմանված նվազագույն արժեքից:**

4.5. Մրցույթին ներկայացվող փաստաթղթերը ներկայացվում են տպագիր կամ պարզ ընթեռնելի ձեռագրով:

Մրցութային առաջարկները ներկայացվում են հայերեն լեզվով, իսկ օտար լեզուներով գրված փաստաթղթերը կարող են ուղեկցվել թարգմանություններով: Թարգմանությունների բացակայության դեպքում փաստաթղթերը կթարգմանվեն հանձնաժողովի կողմից:

4.6. Մրցութային առաջարկները կարող են ընդունվել նաև ֆաքսիմիլային կապով: Ստացված փաստաթղթերը Պետական գույքի կառավարման կոմիտեում դրվում են ծրարի մեջ և փակվում:

Ներկայացված ծրարները Պետական գույքի կառավարման կոմիտեի կողմից մուտքագրվում են:

4.7. Մրցույթի հայտը գրանցվում է հատուկ գրանցամատյանում՝ հայտատուին տալով ստացական մրցույթի մասնակցության հայտը ընդունելու վերաբերյալ:

4.8. Մրցույթի հայտատուները 6.2 կետում նշված հատուկ հաշվին մուծում են մրցույթի մասնակցության նախավճար Հավելված 1-ում նշված գումարի չափով:

Մրցույթում հաղթող ճանաչված մասնակցի նախավճարն ընդգրկվում է մասնակցի կողմից առաջարկված գույքի օտարման գնի մեջ: Մրցույթում հաղթող ճանաչված մասնակցի (կամ նրա լիազոր ներկայացուցչի) կողմից մրցույթի արդյունքների արձանագրությունը չստորագրելու, հետագա վճարումները չկատարելու և (կամ) պայմանագիր չկնքելու դեպքերում նախավճարը չի վերադարձվում և մրցույթը համարվում է չկայացած:

Մրցույթում հաղթող չճանաչված մասնակիցները, ինչպես նաև մասնակցի կարգավիճակ չստացած հայտատուները, մրցույթի մասնակցության նախավճարի վերադարձման նպատակով պետք է դիմեն Պետական գույքի կառավարման կոմիտե:

4.9. Մրցույթի պայմաններին մրցութային առաջարկի անհամապատասխանության դեպքում մրցութային առաջարկ ներկայացրած սուբյեկտին մրցույթի մասնակցի կարգավիճակ չի տրվում և մրցութային առաջարկը հանվում է հետագա քննարկումից:

4.10. Մրցույթի հաղթողի որոշման համար առաջադրվում են հետևյալ պայմանները.

**- մրցույթում հաղթողին որոշելու համար հիմք են ընդունվում օտարվող գույքի համար առաջարկվող գինը և գործարար ծրագրին համապատասխան իրականացվելիք ներդրումների չափը (գումարային արտահայտությամբ) և ժամկետները.**

**- մրցույթում հաղթող է ճանաչվում Գույքի համար առավելագույն գնային առաջարկ ներկայացրած մասնակիցը, իսկ առաջարկների համընկման դեպքում՝ առավելագույն ներդրումային առաջարկ ներկայացրած մասնակիցը՝ համաձայն ներկայացվող գործարար ծրագրի.**

**- մրցույթի մասնակիցը պարտավորվում է ամբողջովին ապամոնտաժել օտարման ներկայացվող Գույքը։**

4.11. Մրցույթի հաղթող է ճանաչվում այն մասնակիցը, որի առաջարկն առավելագույն չափով է բավարարում մրցույթի պայմաններին:

4.12. Մրցույթի մասնակիցները կարող են ներկա գտնվել հայտերի բացման նիստին՝ անվճար հիմունքներով։

***5. Վճարումներ և պայմանագրի կնքում***

5.1. Մրցույթի հաղթողը հինգօրյա ժամկետում ստանում է մրցույթի արդյունքների արձանագրության հաստատված օրինակը: Մրցույթի մյուս մասնակիցները կարող են ստանալ արձանագրության պատճենները:

5.2. Մրցույթի հաղթողը գույքի արժեքը պետք է վճարի մրցույթի արձանագրությունն ստանալու օրվանից **մեկամսյա** ժամկետում, Հայաստանի Հանրա­պե­տության արժույթով` գույքի վաճառքի գումարի 70 տոկոսն ուղղելով Հայաս­տանի Հանրապետության պետական բյուջե, 30 տոկոսը` համապատասխան համայնքի ֆոնդային բյուջե` ըստ գույքի գտնվելու վայրի, իսկ հողամասի կադաստրային արժեքը վճարում է գանձապետական համապատասխան հաշվին:

5.3. Գնորդը պետք է վճարի նաև օտարվող գույքի արժեքի որոշման հետ կապված գումարը (ՀՀ դրամ՝ ներառյալ ավելացված արժեքի հարկը)` համաձայն հավելվածի:

***6. Մրցույթի անցկացման այլ պայմաններ***

|  |  |  |
| --- | --- | --- |
| 6.1 | *Մրցույթի նախավճարի չափը (ՀՀ դրամ)* | *Տես հավելված 1,* |
| 6.2 | *Մրցույթի նախավճարի մուտքագրման հատուկ հաշիվը*  | *Թիվ 1 տեղական գանձապետական բաժանմունք դրամային - 900013145017* |
| 6.3 | *Մրցույթային առաջարկի ներկայացման վերջին ժամկետը* | *2021 թվականի դեկտեմբերի 3-ը, ժամը` 15:00* |
| 6.4 |  *Մրցույթային առաջարկի ներկայացման վայրը* | *ք.Երևան, Տիգրան Մեծի 4, Պետական գույքի կառավարման կոմիտե, 406 սենյակ* |
| 6.5 |  *Մրցույթի անցկացման օրը, ժամը և վայրը* | *2021 թվականի դեկտեմբերի 6-ը, ժամը` 15:00, ք.Երևան, Տիգրան Մեծի 4, Պետական գույքի կառավարման կոմիտե,* |
| 6.6 | *Կապ* | ***(+37411) 520628*** |
| 6.7 |  *Էլեկտրոնային կապ* | *info@spm.am* |

***7. Լրացուցիչ տեղեկություններ***

Հայտ ներկայացնելիս անհրաժեշտ է հաշվի առնել ներքոհիշյալ տեղեկատվությունը.

Օտարման ներկայացված գույքը հանդիսանում է Քոլեջի մասնաշենք (ճաշարան), ունի 4-րդ աստիճանի վթարայնություն։ Ըստ իրավասու մարմնի կողմից տրված եզրակացության այն ենթակա է ապամոնտաժման և որպես մրցույթի պայման սահմանվել է, որ մրցույթի մասնակիցը պարտավորվում է ամբողջովին ապամոնտաժել այն։

Ելնելով վերը նշվածից 2021 թվականի օգոստոսի 11-ի կազմվել է գույքի շուկայական արժեքի գնահատման հաշվետվության՝ համաձայն գնահատման հաշվետվության շրջանակներում հետազոտվող հասցեում գտնվող շենքի շուկայական արժեքի որոշում չի կատարվել, այլ հաշվի է առնվել Գույքի ապամոնտաժման աշխատանքների հետ կապված ընդհանուր ծախսերի շուկայական արժեքի գնային առաջարկը և օգտահանման արդյունքում առաջացած շինանյութերի շուկայական արժեքը, որի արդյունքում.

- անշարժ գույքի գնահատված շուկայական արժեքում ներառված հատկացված հողամասի գնահատված շուկայական արժեքը կազմել է 89 819 000 դրամ,

- Գույքի ապամոնտաժման աշխատանքների հետ կապված ընդհանուր ծախսերի շուկայական արժեքը՝ 7 000 000 դրամ, իսկ Գույքի օգտահանության արժեքը՝ 1 200 000 դրամ։

Արդյունքում անշարժ գույքի գնահատված շուկայական արժեքում ներառված հատկացված հողամասի գնահատված շուկայական արժեքից՝ հանվելով Գույքի ապամոնտաժման աշխատանքների հետ կապված ընդհանուր ծախսերի շուկայական արժեքի և Գույքի օգտահանության արժեքի տարբերությունը՝ անշարժ գույքի գնահատված շուկայական արժեքը ստացվել է՝ 84 019 000 դրամ (ներառյալ հատկացված հողամասի տվյալ պահին գործող կադաստրային արժեքը՝ 34 220 464 դրամ)։

Գույքի հետագա շահագործումը պետք է որևէ կերպ չխաթարի կազմակերպության գործունեությունը:

*Լրացուցիչ տեղեկությունների համար զանգահարել Պետական գույքի կառավարման կոմիտե,՝ 011-520628 հեռախոսահամարով:*